**JPU „JEVROSIMA JEVRA RABRENOVIĆ“ MOJKOVAC**

**RAZVOJNI PLAN**

**ZA 2021./2025 GODINU**

**UVOD**

U našoj Ustanovi se sprovode programi njege, vaspitanja i obrazovanja, zdravstvene zaštite, ishrane i socijalne zaštite djece predškolskog uzrasta koji su prilagođeni razvojnim potrebama djece i njihovim mogućnostima.

Program razvoja vaspitno obrazovnih ustanova treba da sadrže podatke iz analiza stanja,viziju,misiju,zadatke, aktivnosti i načina samoevaluacije.

1. **Osnovni principi na kojima će se zasnivati Razvojni program:**

* Princip demokratičnosti i pluralizma (različiti program, teoretski pristupi i modeli, različite metode, izbor sadržaja i aktivnosti, fleksibilnija prostorna i vremenska organizacija)
* Princip jednakih mogućnosti i uvažavanja različitosti među djecom(jednaki uslovi za optimalni razvoj svakog djeteta, induvidualne razlike u razvoju, uključivanje djece sa posebnim potrebama, uvažavanje grupnih razlika u odnosu na socijalno i kulturno porijeklo)
* Princip saradnje sa porodicom (intezivnije učešće porodice u radu vrtića).
* Princip saradnje sa lokalnom zajednicom.
* Princip kritičkog vrednovanja odnosno evaluacija (na nivou planiranja pojedinih područja u vrtiću, sadržaja i metoda rada, na nivou prava i obaveza roditelja i svakodnevnih međusobnih interakcija u vrtiću).

1. **Naše vrijednosti za koje se zalažemo**

* HUMANOST I TOLERANCIJA**:**
  + Prihvatati i poštovati živo biće i njegovo dostojanstvo te nastojati ostvariti pravednost kao životni moto;
  + razvijati osjećaj odrasle osobe za djecu, podsticati stvaranje senzibiliteta djece za potrebe drugih, poštovanje različitosti i pružanje podrške potrebama.
* OČUVANJE ZDRAVLJA DJECE I RADNIKA
  + rad na očuvanju zdravlja djece i zaposlenih
  + preduzimanje svih mjera za sprečavanje širenja svih zaraznih i virusnih bolesti i sl.
* KVALITETAN PARTNERSKI ODNOS
  + podsticati otvorenu, kvalitetnu i ohrabrujuću komunikaciju s ciljem izgrađivanja partnerskog odnosa te time pridonijeti kvalitetu Ustanove s ciljem da primjereno odgovorimo na individualne i razvojne potrebe djeteta i osiguramo podršku njegovom holističkom razvoju;
* SLOBODA I ODGOVORNOST
  + podsticati slobodu odlučivanja i izražavanja, poštovati dijete i njegovo pravo na izbor i iznošenje svog stava i mišljenja
  + sloboda sa sobom donosi i preuzimanje odgovornosti za svoje izbore; važno je podsticati samo procjenu vlastitog djelovanja, mišljenja, učenja i komunikacije, kako kod djece tako i kod svakog pojedinca;
* FLEKSIBILNOST:
  + omogućiti izražavanje prijedloga, inicijativa i sugestija djece i odraslih
  + poštovati prava i potrebe djeteta da svoje razvojne potencijale razvija svojim vlastitim tempom;
  + omogućiti fleksibilnu organizaciju prihvatanja djece u ustanovu prema mogućnostima
* ZNANJE:
  + omogućiti djetetu da stiče znanje aktivno, oslanjajući se na svoj urođeni istraživački i otkrivački potencijal;
  + omogućiti djetetu da sebe percipira kao kompetentnog i uspješnog pojedinca te razvija različite strategije učenja („učenje učenja“ kao koncept cjeloživotnog učenja)
  + osigurati djetetu radost otkrivanja i učenja koje se najviše oslanja na igru i druge djetetu zanimljive aktivnosti;
  + permanentno informisati i edukovati roditelje (uz pomoć brošura, letaka, internetske komunikacija, radionica, roditeljskih sastanaka, individualnih razgovora i sl., a sada i upotrebljavajući druge tehnike online ) te ih na taj način podržavati i osnaživati u roditeljskoj ulozi;
  + omogućiti permanentno educiranje svakog pojedinca u ustanovi s ciljem unaprjeđenja kvalitete materijalnog i društvenog okruženja;
* KVALITET KULTURE VRTIĆA:
  + stvoriti (materijalno) okruženje vrtića koje će biti u funkciji dječje igre i učenja djece, tj. koji će podsticati otkrivanje i rješavanje problema, istraživanje, eksperimentiranje i konstruiranje znanja;
  + stvoriti odnose koji se temelje na međusobnom poštovanju i ostvarivanju recipročne komunikacije svih učesnika vaspitno-obrazovnog procesa
* KONTINUITET U VASPITANJU I OBRAZOVANJU:
  + podsticati kvalitetnu saradnju svih osoba koje su uključene u vaspitanje djeteta (zaposelni vrtića, porodica, lokalna zajednica) te time stvoriti polazište i osigurati uslove za zadovoljavanje temeljnog prava djeteta na vaspitanje i obrazovanje
* KREATIVNOST:
  + osigurati slobodu izražavanja i pronalaženje vlastitih rješenja, što je osnova razvoja svakog pojedinca u inicijativnu i inovativnu osobu koja je u stanju prepoznati, inicirati i oblikovati različite kreativne aktivnosti i pronalaziti originalne pristupe rješavanju različitih problema.
* IDENTITET:
  + Podsticati razvoj vlastitog identiteta djeteta, osnaživati dijete da bude dosljedno samo sebi, razvija samopoštovanje, stvara pozitivnu sliku o sebi te izgrađuje osjećaj sigurnosti u susretu s novim ljudima i iskustvima u užem i širem socijalnom okruženju;
  + podržavati i prihvatati različitost identiteta svakog djeteta i njegove porodice, te pomoći djetetu da razumije sebe i vlastiti identitet, ali i identitet ostalih s kojima se susreće;
  + podsticati na očuvanje nacionalnog identiteta i kulturne baštine;
  + razvijati pozitivne stavove prema društvenoj okolini (porodica, država, istorija, etničke manjine, vjera).

**Podaci o Ustanovi**

|  |  |
| --- | --- |
| Puni naziv ustanove | JPU ,,Jevrosima Jevra Rabrenović” |
| Adresa | Ulica,,Filipa Žurića “bb Mojkovac |
| Telefon | 050/ 472 /430 050/473/805 |
| Telefaks | 050/472/430 |
| Web-site | vrticmojkovac.www |
| E-mail | dvmojkovac@t-com.me |
| Dan ustanove | 20.05. |
| Logo Ustanove |  |
| Unutrašnja površina ustanove(m2) | 844 m2 |
| Površina okolnog zemljišta (m2) | 2246 m2 |
| Kapacitet Ustanove (maksimalan broj djece) | 140 |
| Broj djece | 200 |
| Jezici na kojima se izvodi nastava u ustanovi | Crnogorski jezik |
| Broj smjena u ustanovi | Dvije smjene |

**ISTORIJAT USTANOVE**

Prva predškolska ustanova u Mojkovcu osnovana je 01.09.1953.godine. Ustanova je registrovana kod nadležnog suda u Bijelom Polju kao Dječje zabavište,osnivač je bio Mjesni odbor.Zabavište je radilo u sastavu osnovne škole okupljajući 46-oro djece sa kojima je radila vaspitačica Danica Rakočević.

Godine 1954.je podignuta montažna baraka.Djeca su u Zabavištu boravila tri do četiri sata dnevno bez osnovnih didaktičkih sredstava i igračaka. Djelatnost zabavišta je proširena 1960.godine kada je u radni odnos primljena još jedna vaspitačica.

Krajem 1960.godine izgrađen je objekat u kojem su djeca imala mnogo bolje uslove za igru boravak.

Od 1966.godine zabavište prerasta u Dječji vrtić. Broj djece se povećavao iz godine u godinu. Školske 1975./76.godine završeni su radovi na proširenju postojećeg objekta.

Od 1975.godine mijenja se stručni kadar Dječjeg vrtića. Vaspitačica Darinka Kopčalić dolazi iz Kikinde i unosi puno novina u organizaciju rada ove djelatnosti,zatim Nada Šestović i Nevenka Kruščić.

Dječji vrtić je postao samostalna radna organizacija školske 1977./78.godine. Konstituisanjem dobija naziv učiteljice,revolucionarke Jevrosime Jevre Rabrenović. U ovom period pa sve do 1983.godine Dječji vrtić dobija više priznanja: najveću opštinsku nagradu ,,4. Novembar”, Priznanje povodom 105 godina školstva, Plaketu UN kao vanredno priznanje za uspjeh i doprinos brige o djeci,brojne zahvalnice i diplome.

Uz postojeći objekat 1985. godine počela je dogradnja depadansa površine 540 metara kvadratnih koji je predat na upotrebu 1987.godine. Te iste godine otvorena je prvi put jaslena grupa. Broj zaposlenih se povećao na 7 vaspitača , dvije medicinske sestre.

Od 01.01.1993.godine djelatnost Dječjeg vrtića prelazi u jedinstveni sIstem vaspitno obrazovnog rada na nivou Republike. Finansijer je Ministarstvo prosvjete i nauke.

07.12.1994.godine izmjenom i dopunom Statuta ustanove mijenja naziv Dječjeg vrtića u Javnu predškolsku ustanovu ,,Jevrosima Jevra Rabrenović”.

Sve ove godine vrtić ide uzlaznom putanjom razvoja u svim segmentima rada.

Što se tiče održavanja objekta realizovani su značajni projekti tako da djeca u našem vrtiću imaju optimalne uslove za boravak.

**SPECIFIČNOSTI USTANOVE**

JPU,,Jevrosima Jevra Rabrenović”- Mojkovac, postoji već 65 godina,uspješno sprovodeći svoju obrazovno vaspitnu djelatnost i kao takva prepoznatljiva je na lokalnom nivou, a i šire.

U svom sastavu nema vaspitnih jedinica.Djeca u matičnom vrtiću su raspoređena u dvije jaslenoj i četiri vrtićke grupe (171) .

Na četiri punkta pri seoskim školama realizuje se projekat ,,Interaktivne službe za rano i predškolsko obrazovanje”gdje boravi 18 djece dva puta nedeljno po tri sata.

Tranzicioni program (prelazak djece iz vrtića u osnovnu školu) se realizuje po donešenom Planu rada kojeg je sačinio Tim za tranziciju u saradnji sa JU OŠ ,,Aleksa Đilas Bećo”.

Nagrada,,4. Novembar”je najveće priznanje u opštini Mojkovac.

**Rad naše Ustanove temeljit će se na slijedećim obilježjima:**

1. **Fleksibilnost u organizacijskim i didaktičko-metodičkim određenjima**- nastojat ćemo polaziti od konkretnih zahtjeva i očekivanja porodice i uže zajednice.
2. **Prilagođavanje prostornih i materijalnih uslova konkretnoj djeci, spoznajama o njihovim potrebama, konkretnim razvojnim i iskustvenim razinama, osiguravanjem uslova za sigurno i izazovno odrastanje.**
3. **Sloboda i autonomija u izboru aktivnosti učenja i igre, interakcijskih i komunikacijskih situacija s vršnjacima i odraslima**

**Trajanje programa:** Devetosatni- cjelodnevni program, I petosatni- poludnevni program

**Vrijeme godišnjeg rada:**sve radne dane u godini

**Vrijeme nedeljnog rada:** svih pet radnih dana nedeljno

**Vrijeme dnevnog rada:**od 06:30 do 15:30 sati jutarnja dežurstva i popodnevna dežurstva

Formirane su vaspitno-obrazovne grupe djece od navršene prve godine života do polaska u osnovnu školu. Budući da organizacija našeg vrtića počiva na fleksibilnosti i prostornoj otvorenosti imamo mogućnost formirati uzrastne i mješovite grupe.

**PREGLED UPRAVNE I RUKOVODEĆE STRUKTURE USTANOVE**

Javnom predškolskom ustanovom upravlja Upravni odbor koji broji pet članova,dva predstavnika Ministarstva prosvjete – Dr. Nataša Bogavac, Ivana Lašići, predstavnica roditelja Ana Žurić i predstavnice zaposlenih naše Ustanove Aleksandra Zeković i Marija Stanišić.

Na mjesto vršioca dužnosti direktora 12.07.2021 postavljena je Vukica Bulatović, specijalista predškolskog vaspitanja i obrazovanja i dva puta joj produžavan mandat vršioca dužnosti direktora i to od 13.01.2022. god do 12.07.2022 god. i od 19.07.2022.god. na period od 6 mjeseci. Vukica Bulatović je završila Filozofski fakultet u Nikšiću, odsjek za Predškolsko vaspitanje i obrazovanje 1983, dok je zvanje specijaliste stekla 2017 god. na istom fakultetu. Prvi radni odnos zasnovala je u JPU „Ljubica Popović”, a nakon toga radila je vrtićima na Cetinju, u Kolašinu i Mojkovcu.

**PREGLED POSTOJEĆIH RESURSA USTANOVE**

***Materijalno - tehnički resursi***

|  |  |  |  |  |
| --- | --- | --- | --- | --- |
| RESURS | UKUPAN BROJ | POVRŠINA (m2) | STANJE  (Oceniti od 1 do 5) | NAPOMENA |
| UČIONICA | **6** | **210** | **5** |  |
| BIBLIOTEKA | **1** |  | **3** | **Povećati knjižni fond** |
| KANCELARIJA | **3** | **63** | **4** | **Dodatno opremiti IT opremom** |
| KUPATILA | **5** | **100** | **4** |  |
| HOL | **1** | **250** | **5** |  |
| VEŠERAJ | **1** | **45** | **4** |  |
| KUHINJA | **1** | **60** | **5** |  |
| MAGACIN | **1** | **35** | **5** |  |

***Ljudski resursi Ustanove***

***Stručna sprema***

**PODACI O OBRAZOVNО - VASPITNOM PROCESU**

**Područja rada i obrazovni programi**

|  |  |  |  |  |  |
| --- | --- | --- | --- | --- | --- |
| **Područjе rada za koja je ustanova verifikovana** | **Program** | **Broj licence izdate od strane Ministarstva** | **Ustanovaje počela da izvodi programe iz ovog područja rada:** | **Trenutni Broj**  **grupa** | **Tendencija daljeg organizovanja**  **( ↓ ili → ili ↑ )** |
| ***Poludnevni i cjelodnevni program***  ***Primarni program***  ***-Fizičke i zdravstvene aktivnosti***  ***-Jezičke i govorne aktivnosti***  ***-Logičko – matematičke aktivnosti***  **-*Socijalne aktivnosti i saznanja u okviru socijano – emocionalnog razvoja***  ***Aktivnosti upoznavanja prirodom i snalaženja u životnoj sredini***  ***Likovne aktivnosti***  ***Muzičke aktivnosti*** | Program njege i vaspitno-obrazovnog rada sa djecom uzrasta do 3 godine | 11.12.2013. godine | 2011.godine | Šest | **↑**  Porast broja upisane djece je 15 djece više u odnosu na predhodni periodu. |
| Program za područja aktivnosti u pvo od 3 do 6 |  | 2011.godine |
| Engleski jezik |  | 2017.godine |
| Program jačanja roditeljskij kompetencija-interaktivne službe |  | Realizacija programa počela u novembru 2016.godine |
|  |  |  |

**Broj djece u prethodne četiri godine**

**Broj djece u vrijeme izrade razvojnog plana**

**Projektovani broj djece u sljedećem četvorogodišnjem periodu**

|  |  |
| --- | --- |
| Period 2021/2025.godine | Ukupno  djece |
|
| 2021./2025.godina | 200+ |
| Ukupno | 200+ |

*Naša ustanova će zadovoljiti svojim prostornim i drugim kapacitetima potrebama za boravak djece u predškolsku ustanovu za period 2021./2025. godina*

**Potrebe za nastavnim kadrom u budućem periodu**

**Potrebe za ostalim kadrom u narednom periodu**

**FAKTORI KOJI UTIČU NA RAZVOJ USTANOVE**

**Lokalni faktori**

* **Saradnja sa institucijama**

Saradnju sa institucijama organizovaćemo radi obogaćivanja unapređivanja kvaliteta vaspitno-obrazovnog rada, stvaranja različitih prilika za učenje i bogaćenje svakodnevnog materijalnog i socijalnog konteksta, proširivanje kurikuluma s raznovrsnim sadržajima kulturnog, umjetničkog, zdravstveno-rekreativnog i sportskog života. Polazeći od potreba i interesa djece pronalazićemo načine za proširivanje iskustva, stvaranja situacija za razvijanjem i proširivanjem njihovih kompetencija u okviru cjelovitog razvoja.

Razvijaće se dobri odnosi sa lokalnom samoupravom Mojkovac, sa Centrom za socijalni rad Mojkovac koji će sufinansirati dio troškova boravka djece u vrtiću za djecu sa smetnjama u razvoju i za djecu čije su porodice korisnici Materijalnog obezbeđenja porodice. Sarađivaćemo s Centrom za kulturu “Nenad Rakočević”, različitim zdravstvenim, privrednim i trgovačkim jedinicama, policijskim i vatrogasnim službama kako bismo osigurali djeci potrebna iskustva. Program ćemo obogaćivati rekreativno zdravstvenim programima ( ljetovanje i zimovanje) te dodatnim sadržajima (posjete pozorištu, pozorišnim predstavama u vrtiću svaki mjesec, proslave, svečanosti, dramske predstave zaposlenih vrtića itd.). Ti programi omogućuju djeci raznovrsne doživljaje, bogate spoznaju i potiču brojne aktivnosti u vrtiću.

Svaki odlazak izvan Dječjeg vrtića razmotrićemo sa sigurnog aspekta, preduzećemo sve potrebne mjere za osiguranje njihove sigurnosti (između ostalog i pripremni razgovori s djecom prije posjete o pridržavanju pravila ponašanja i sl, ispunjavanje evidencije I dr..). Nabrojane mogućnosti saradnje s lokalnom zajednicom predstavljaju orijentacijski okvir koji će se fleksibilno mijenjati i struktuisati u skladu sa razvojnim karakterom kurikuluma.

U cilju kvalitetnog plana i programa rada, u narednom periodu planirana je saradnja sa brojnim lokalnim ustanovama:

|  |  |  |  |  |
| --- | --- | --- | --- | --- |
| **Red.broj** | **INSTITUCIJE** | **SADRŽAJ AKTIVNOSTI** | **NOSIOCI REALIZACIJE** | **VRIJEME**  **REALIZACIJE** |
| 1. | Lokalna samouprava Opštine Mojkovac (Odsjek za vaspitanje, obrazovanje, sport kulturu, zdravstvenu i socijalnu zaštitu). | * saradnja u rješavanju organizacije rada Ustanove (socijalnog programa i sl.) * saradnja u realizaciji projekata (slika Grada, i sl.) * Dječji nedelja, Dan pješaka, Dan sporta i sl | Opština Mojkovac  Direktor | Tokom godine |
| 2. | Policijska stanica Mojkovac | * saradnja u cilju razvoj samostalnosti i sigurnosti djece u saobraćaju.   - uspostavljanje saradnje na Programu aktivnosti za sprečavanje nasilja, devastacije vrtića i sl.  - Posjeta, razvori, aktivnosti u zgradi i Sali | -Vaspitači  -Zaposleni u policiji | Tokom godine |
| 3. | DZ „Boško Dedejić“ Pedijatrija | -Posjeta ambulanti, merenje i pregled djece.  -Preventivni pregledi.  - Saradnja vezana zha epidemiju Covid 19  -Edukacija osoblja i roditelja vezano za zdravu prehranu. | -Vapitači;  -Djeca;  -Zdravsteveni radnici. | Tokom godine |
| 4. | Crveni krst | -Obilježavanje Svjetskog dana zdravlja.  -Prikupljanje pomoći i dr. | -Vaspitači  -Djeca  -Roditelji  -Volonteri -Crvenog krsta | Tokom godine |
| 5. | Radio Mojkovac i druga sredstva javnog informisanja. | -Snimanje dječijih aktivnosti.  -Obavještenja. | -Vaspitači;  -Djeca;  -Zaposleni u sredstvima javnog informisanja. | Tokom godine |
| 6. | Sportski klubovi grada Mojkovac. | -Druženje sa najmlađim.  -Sportski susreti, demonstracije, razgovori.  -Dječija olimpijada.  -Obilježavanje dana sporta. | -Vaspitači;  -Djeca;  -Sportski radnici;  -Sportisti. | Tokom godine. |
| 7. | Turistička organizacija Mojkovac | -Eko akcije.  -Edukacija o održivom razvoju, smanjenu otpada, reciklaža.  -Radionice,  -Manifestacije;  -Biciklijada;  -Maskenbal; | - Vaspitači;  - Djeca;  - Radnici TO | Tokom godine. |
| 8. | Udrženje hendikepiranih „Srce“ | - Saradnja i stručna pomoć u vezi rada sa djecom sa posebnim poterbama.  - Prikupljanje pomoći za djecu sa posebnim potrebama.  - Obilježavanje Dana osoba sa invaliditetom. | - Vaspitači;  - Djeca;  - Volonteri udruženja. | Tokom godine. |
| 9. | Autobuska i Željeznička stanica | -Saradnja pri realizaciji posjeta i izleta djece. | -Vaspitači;  -Zaposleni. | Tokom godine. |
| 10. | Centar za kulturu„Nenad Rakočević“ | -Suradnja u osmišljavanju i prezentovanju dječjeg stvaralaštva i razvoju književnog izražaja.  - Radionice "Godina čitanja“  - Posjeta izložbama primjerenim ovom uzrastu;  -Organizacija dječijih predstava. | Vaspitači starijih vaspitnih grupa | Septembar |
| 11. | Veterinarska ambulanta | -Edukativna posjeta;  -Edukacija roditelja i djece o brizi i zaštiti životinja. | -Vaspitači;  -Zaposleni u ambulanti;  -Roditelji. | April |
| 12. | Pošta  Služba zaštite i spasavanja | Posjeta, upoznavanje puta pisma od pošiljaoca do primaoca. | Vaspitači starijih grupa | Decembar |
| 13. | Osnovna škola  „Aleksa Đilas Bećo“ | -Organizovana i osmišljena posjeta djece prvom razredu osnovne škole u cilju realizacije Tranzicionog plana i programa.  -Saradnja vezana za upis djece u prvi razred (informisanje roditelja, saradnja sa školskim pedagogom i psihologom) | Aktiv starijih grupa | Maj |
| 14. | DZ „Boško Dedejić“  Stomatologija | - Posjeta, posmatranje.  -Obeležavanje nedelje zdravih zuba.  -Preventivni pregledi.  -Edukacija.  -Očuvanje zuba | -Vapitači;  -Djeca;  -Zdravsteveni radnici. | April |
| 15. | Stare zanatske radnje | Upoznavanje, posmatranje, razgovor, aktivnosti djece. | -//- | Tokom godine |
| 16. | Preduzeća i Ustanove | -Saradnja pri realizaciji razlicitih vaspitno-obrazovnih zadataka .  -Saradnja oko organizacije različitih projekata;  -Donacije. |  |  |

Naša Ustanova ostvaruje, tradicionalno, veoma zapaženu kulturnu i javnu djelatnost na lokalnom nivou. Kako su aktivnosti u vrtiću raznovrsne, obogaćene ritmikom, muzikom, folklorom ,različitim kreativnim izrazima kroz likovne aktivnosti, govorne i scenske naša djeca su uvijek spremna da na najljepši način promovišu naš rad, a posebno na lokalnom nivou prilikom obelježavanja značajnih lokalnih i globalnih datuma.To su prilike kada je čitav grad ,,na nogama“.

Obelježavaju se: Dan vrtića, Dan planete Zemlje,Dan zdrave hrane,Dan šuma,Dan voda, Dječja nedjelja,Dan sporta, Dan čistih ruku,Dan djece sa Daunovim sindromo,Jesenja svečanost,Maskenbali, likovne izložbe,Mala biciklijada, Vrtić na otvorenom „Čarobna kuća“, Maskenbal, Ispraćaj predškolaca...U goste nam dolaze pozorišta za djecu sa predstavama koje imaju edukativni karakter.Ove aktivnosti često proprate mediji, a imamo web stranicu i facebook stranicu na kojoj se mogu propratiti naše mnogobrojne manifestacije realizovane na lokalnom nivou.

**Nacionalni faktori koji utiču na razvoj Ustanove**

Ministarstvo prosvjete kao i Zavod za školstvo radi stručne podrške, dobijanja smjernica za rad i stručnog usavršavanja vaspitača i stručnih suradnika.

Rad u našo Ustanovi će se bazirati na:

- strategiji ranog i predškolskog vaspitanja i obrazovanja u Crnoj Gori od 2021 – 2025.godine

- strategiji inkluzivnog obrazovanja

-socijalni, ekonomski i nacionalni poslovni trendovi

- edukacije na nacionalnom nivou.

Umrežićemo se s različitim vrtićima po koncepciji i realizaciji kurikuluma, radi razvijanja refleksivne prakse uvidom i razmjenom različitih profesionalnih iskustava.  
**Međunarodni faktori koji utiču na razvoj obrazovno vaspitne ustanove**

**-** sa Univerzitetom Istočno Sarajevo, Pedagoškim fakultetom, Bijeljina iz Bosne Hercegovine potpisan je sporazum o stručnoj saradnji, predmet ovog sporazuma je razvijanje saradnje sa ciljem uspostavljanja redovnih naučnih i poslovnih veza.

- saradnja sa UNHCR-om i UNICEF-om;

-usklađenost sa Evropskim trendovima obrazovanja;

-učešće na međunarodnim projektima.

**Evaluacija : Interna i eksterna**

**Interna Evaluacija**

Evaluativne aktivnosti, u našoj Ustanovi se redovno odvijaju, radom tima za samoevaluaciju sagledava se kvalitet rada u svim segmentima.Timom koordinira direktorica. Evaluacijom se sagledava kvalitet: kadrovskih,tehničkih,bezbjednosnih uslova,upravljanje i rukovođenje Ustanovom, Etos ustanove. Zatim podrška koju ustanova pruža djeci, saradnja sa roditeljima, lokalnom zajednicom i samoevaluacija. Evaluacija se vrši na osnovu godišnjeg Plana samoevaluacije, pregleda pedagoške evidencije i dokumentacije, razgovora, formalnih i neformalnih sa roditeljima i vaspitačima, upitnici, hospitacija, praćenja profesionalnog razvoja zaposlenih. Od ove nastavne godine radiće se i izvještaj o samevaluaciji u Ustanovi po preporukama Zavoda za školstvo, što do sad nije bio slučaj. U našoj Ustanovi postoji i plan hospitacija na osnovu koga se vrše hospitacije u svakoj vaspitnoj grupi dva puta godišnje.

U proteklom periodu nastavno osoblje smo na sastancima i kroz radionice upoznali sa značajem i obavezom obavljanja samoevaluacije.

**Eksterna evalucija**

U periodu od 10.12.2018 do 14.12.2018. godine našu Ustanovu posjetio je tim nadzornika za utvrđivanje kvaliteta rada u sastavu:

1. Nataša Tomović, samostalna savjetnica I-prosvjetna nadzornica (za oblast opšte organizacije, predškolsko vaspitanje i razrednu nastavu), rukovodilac tima.
2. Fran Vuljaj, samostalni savjetnik I – nadzornik (za oblast opšte organizacije, predškolskog vaspitanja i razrednu nastavu) član.

Izvršeno je eksterno utvrđivanje kvaliteta obrazovnog i vaspitnog rada u JPU „Jevrosima Jevra Rabrenović“ Mojkovac.

|  |
| --- |
| 1. **NAŠA MISIJA**   Dječji vrtić u Mojkovcu je Ustanova koja djeluje na području grada Mojkovca. Naša misija je osigurati uslove za sprovođenje vaspitno-obrazovnog procesa koji će omogućiti zadovoljavanje potreba, interesa i mogućnosti svakog djeteta predškolskog uzrasta tj. osigurati uslove koji će omogućiti poštovanje prava svakog čovjeka u našoj Ustanovi. Svestranim vaspitno-obrazovnim djelovanjem, te kontinuitetom profesionalnog razvoja svih zaposlenih unaprjeđivati ćemo kvalitet partnerstva s roditeljima i širom zajednicom i na taj način pružati podršku porodici i uvažavati roditelje kao ravnopravne članove vrtića  koji svojim individualnim posebnostima i vlastitom kulturom pridonose kvaliteti djelovanja Ustanove.  **2. NAŠA VIZIJA**  Dječji vrtić kao poticajno socijalno, materijalno, prostorno okruženje, te ugodno ozračje u kojem se dijete razvija i raste, zadovoljava svoje osnovne potrebe, stječe svoje prve spoznaje o sebi i svijetu oko sebe, uči o komunikaciji i odnosima, razvija svoje potencijale i stječe spoznaje i vještine prijeko potrebne za čitav život. |

|  |
| --- |
| 1. **NAŠA VIZIJA**   Dječji vrtić kao podsticajno socijalno, materijalno, prostorno okruženje, te ugodna atmosfera u kojoj se dijete razvija i raste, zadovoljava svoje osnovne potrebe, stiče svoje prve saznanja o sebi i svijetu oko sebe, uči o komunikaciji i odnosima, razvija svoje potencijale i stiče iskustva i vještine prijeko potrebne za čitav život. |

# STRATEŠKI CILJEVI I ZADACI

* **I FORMIRANJE MJEŠOVITE JASLENE GRUPE**

- Proširivanje i adaptacija postojećeg prostora za djecu jaslenog uzrasta

- Upis većeg broja djece ranog uzrasta.

Zadatak:

U ovoj školskoj godini imamo osamnaestoro upisane djece uzrasta od 10 do 24 mjeseca kako bi na najbolji način odgovorili potrebi sredine, a ovaj problem je u našem gradu prisutan već godinama, planirali smo formiranje mješovite jaslene grupe. U "Izvještaju o utvrđivanju kvaliteta vaspitno-obrazovnog rada" od 15.01.2019 jasno je naznačeno da se razmotri mogućnost otvaranja još jedne, mlađe jaslene grupe a u skladu sa potrebama roditelja, što bi bila velika pomoć i olakšanje roditeljima, kako zaposlenim tako i onima koji traže zaposlenje. Vrtić posjeduje prostoriju koju bi bilo potrebno adaptirati za ovu namjenu, uz minimalna ulaganja.

**U toku vd mandata ovaj strateški cilj je ostvaren, formirana je mješovita jaslena grupa koja za narednu nastavnu godniu broji 40-toro upisane djece. Sada nam je cilj da se poboljšaju uslovi boravka djece u ovoj vaspitnoj grupi u smislu nabavke namještaja I didaktičkih sredstava prilagođenih ovom uzrastu. Takođe nam je cilj da kroz izmjenu I dopunu Pravilnika o sistematizaciji organizaciji radnih mjesta u Ustanovi, sistematizujemo još jedno radno mjesto za vaspitača, jer to zahtijeva broj upisane djece I činjenica da na ovu vaspitnu grupu radi samo jedan vaspitač.**

* **II MATERIJALNI USLOVI RADA  
  Aktivnosti,prostor-treći vaspitač, sigurnost**

Prostor kao „treći vaspitač“ treba organizovati da djeci u velikoj mjeri pruža osjećaj slobode i mogućnost ugodnog druženja. On treba osigurati svakodnevne kontakte djece i odraslih, omogućavati komunikaciju. Jedna od zadataka materijalnog konteksta je otkrivati nove i neobične materijale za ekspertimentisanje, saznavanje i istraživanje. Posmatraćemo i analizirati smislenost prostorne organizacije za dječiji razvoj i življenje te ga učiniti sličnijim porodičnom okruženju i atmosferi.

Centre interesovanja ćemo prilagoditi djeci tako da zadovoljavaju njihovu potrebu za sigurnošću i autonomijom.

Prostornom organizacijom naglasićemo socijalno-interaktivnu komponentu omogućavajući djeci izbor prostora u kojem borave i vaspitači u čije aktivnosti se žele uključiti, kao i mogućnost osamostaljivanja zavisno o njihovim potrebama, a pazeći na sigurnost djece.

Maksimalno će se, gdje i kada je to bude bilo moguće, uvažavati vlastiti ritam djece i specifične potrebe svakog djeteta.

Zadatak:

Funkcionalnost prostora će se kontinuirano procjenjivati kako bi se utvrdila njegova logičnost i pedagoška osmišljenost. Intervencijom vaspitača a u sukladu sa tom procjenom će dominantno biti usmjerena na njegovanje specifičnosti, prepoznatljivosti i konkretneefikasnosti. Time će se izbjeći uniformisanost i sterilnost kao jedna od većih grešaka tradicionalnih predškolskih ustanova.

Od većih investicija Hitno izvršiti sanaciju postojećeg grejnog sistema, jer često dešavaju kvarovi u toku grejne sezone tako da se u tom period vrtić grije na stare peći, što direktno utiče na broj djece koja pohađaju vrtić I na naše funkcionisanje uopšte.

**Ovo je bio jedan od strateških zadataka kada sam stupila na dužnost vršioca dužnosti direktora I on je u međuvremenu ostvaren uz pomoć donacija.**

-Od poboljšanja postojećih uslova planirano je da se vrtići opremi novim najmeštajem za dnevne boravke kao i dječijim garederoberima.

-Postavljanje nastrešnica iznad dvije terase, takođe je potrebno obnoviti klupe i ogradu na terasama.

-Takođe je bitno investirati i u krovnu konstrukciju koja je prilično dotrajala.

-**Poboljšani su uslovi rada u kuhinji nabavkom kalolifera, kaoi I uslovi rada higijeničarki nabovkom mašine za sušenje veša.**

-Obogatiti dvorišni prostor novim sadržajim za djecu (tobogani, klacakalice, ljuljaske, itd.)

-Neophodno je nabaviti i racunar, jer je postojeći dotrajao i na njemu nije moguće pratiti on line seminare a ne podržava ni računarske programe koje koristi računovodstvena služba, tako da se u ove svrhe koriste privatni računari. Planirana je i nabavka plazma televizora za sve radne sobe.

**Ovo je takođe bio jedan od strateških ciljeva na početku mog vd mandata, u među vremenu od donacija I od sopstvenih sredstava, nabavili smo dva SMART televizora, dva lap-topa I dva štampača. Takođe je poboljšana pokrivenost internetom u čitavoj Ustanovi, ranije je internet bio samo u kancelariji direktora. Sad su sve radne sobe pokrivene internetom I vaspitačima je omogućeno korišćenje računara ukoliko žele da kroz digitalne sadržaje obrađuju pojedine teme I na taj način prenose znanje djeci. Nabvljeni su I prensivi zvučnici sa mikrofonima koji sun am pomogli u radu prilikom organizovanja manifestacija, priredbi I sl.**

* **III OPŠTA I DIDAKTIČKA OPREMA**

**Cilj:**Opremanje centara interesovanja, uvođenje novih područja za istraživanje, edukacija o razvrstavanju i recikliranju kao i saradnja sa spoljnjim faktorima.

**Zadatak:**

Zadovoljavanje pedagoških kriterijuma, visokih estetskih kriterijuma, funkcionalnost i zadovoljavanje sigurnosno zaštitnih uslova.

Nastojaćemo centre učiniti što sličnijim stvarnom životu (od centara simboličke igre, preko centara različitih zanimanja, radionica do istraživačkih centara).

Centre treba opremiti odgovarajućim didaktičkim sredstvima i materijalima koji će se nadopunjavati u saradnji s roditeljima, prikupljanjem i pribavljanjem prirodnog nestruktuiranog materijala i njegovim pedagoškim oblikovanjem organizovaće će se osnovni, gotovo stalni centri.

Povremeni centri organizovaće se prema trenutnoj preokupaciji djece (centar za liječenje, apoteke, trgovine, frizera i sl.). Bogatstvo didaktičkog okruženja i materijalni uslovi uopsteno u kojima se ostvaruje pedagoška praksa moraju zadovoljiti raznovrsne mogućnosti istraživanja, učenja i igre te različite nivoe njihove primjene.

* **IV NJEGA I BRIGA ZA FIZIČKI RAST I ZDRAVLJE DJECE**

**Cilj:**

Kontinuirano sprovođenje mjera zdravstvene zaštite djece i zaposlenih.

Vaspitno-obrazovni rad ćemo usmjeriti na razvoj zdravstvene kulture, samozaštite djece, ekološke osviještenosti svih učesnika u pedagoškom procesu. U ovom segmentu kurikuluma posebna će se pažnja usmjeriti na sticanje pravilnih navika prehrane i kulture hranjenja u skladu sa uzrastom djece. Osiguravat ćemo higijenske uslove u svim prostorima u kojima borave djeca, pratiti sprovođenje mjera za sprečavanje širenja zaraznih bolesti kao što je pandemija Covid-19. Dalje ćemo sprovoditi aktivnosti vezane za zaštitu zdravlja zubi.

Bitni zadaci:

1. Praćenja rasta i razvoja djece;
2. Prehrana djece prema važećim standardima i propisima u saradnji sa Institutom za javno zdravlje;
3. Prilagođavanje prehrane kod djece sa zdravstvenim poteškoćama (alergije i sl);
4. Sprovoditi preventivne mjera u cilju smanjenja povreda kod djece;
5. Sprovođenje protivepidemijskih mjera;
6. Prevencija i rad na očuvanju dentalnog zdravlja u saradnji sa stomatološkim ordinacijama;

* **V . RAD NA UNAPREĐENJU PROFESIONALNOG RAZVOJA ZAPOSLENIH.**

**Cilj:**

Istraživačka i refleksivna kompetencija (kompetencija za refleksivnu praksu) jedne su od temeljnih kompetencija i uključuju visok nivo i autonomije u donošenju profesionalnih odluka, sposobnost interaktivnog procjenjivanja prakse. Zato ćemo zajednički jačati praksu putem zajedničkog učenja tokom pedagoške godine.

Aktivan i dinamičan odnos vaspitača prema svojoj i tuđoj praksi, interpretiranje i reinterpretiranje, identifikacija „mudre“prakse, predstavlja temelj građenja kurikuluma koji odudara od uniformisanosti i standardnih pristupa.

Sastavni dio profesionalnog razvoja vaspitača biti će kontinuirani rad na savremenoj literaturi koja se bavi pitanjima učenja i razvoja djeteta rane i predškolske dobi. Intencija je da se kritičkim prikazom različitih izvora osigura kontinuitet vaspitača u sticanju relevantnih savremenih spoznaja. Dakle, primjenjivaćemo:

1. Individualno usavršavanje vaspitača-
2. Eksterne oblike stručnog usavršavanja- povezivanje i umrežavanje s drugim predškolskim ustanovama I pedagoškim fakultetima kongresi, stručni i naučni skupovi i sl.
3. Sjednice stručnog vijeća kao oblik dokumentovanja i razumijevanja određenih segmenata vaspitno-obrazovne prakse te način rješavanja aktualnih pitanja prakse.
4. Naše interne radionice, na različite teme.

Planirane aktivnosti usmjerene prema profesionalnom razvoju vaspitača i stručnog saradnika vrtića u perodu 2021./2025. usmjerene su na stručna usavršavanja:

1. na nivou Ustanove, on line putem viber grupa, maila dr.platformi
2. izvan Ustanove u organizaciji Zavod za školstvo i Ministarstva prosvjete, nauke, kulture i sporta.

**VI PROGRAM SARADNJE SA PORODICOM**

|  |  |  |  |  |  |  |
| --- | --- | --- | --- | --- | --- | --- |
| **Ciljevi** | **Mjerljivi pokazatelji oostvarivanja ciljeva** | **Aktivnosti** | **Potrebna sredstva** | **Spoljna pomoć** | **Odgovorna osoba(e)** | **Vrijeme realizacije** |
| -zaštita prava svakog djeteta;  -kreiranje inkluzivne sredine za kvalitetan razvoj;  -stvaranje bezbjednih uslova;  -pomoć djetetu za bezbolniji prelazak između obrazovnih ustanova. | -bolje upoznavanje djeteta u drugom okruženju;  -podizanje roditeljskih kompetencija;  -uzajamna podrška i dijeljenje odgovornosti;  -zadovoljstvo zbog zajedničkog djelovanja; | -roditeljski sastanci(upozna-  vanje,informisa-  nje,planiranje...)  -edukacija roditelja:radionice,  seminari...  -formiranje biblioteke za rodi-  telje;  -konstantna saradnja između  Članova Savjeta roditelja i samih roditelja;  -promocija Ustanove;  -druženja,izleti,proslave  godišnjice...;  -korišćenje interneta; | -internet  -literatura;  -sveske zapisnika stručnih organa;  -oglasna tabla i informator za roditelje;  -kućni red;  -zaključci sa sjednica,okruglih stolova,tribina...; | Lokalna zajednica;  -institucije kulture;  -institucije zaštite; | direktorica;  -člano-vi Aktivauzrasnih grupa  -Savjet roditelja; | U toku  tekuće godine; |

Ovom programu pridaje se mnogo značaja, jer svi drugi programi ne mogu imati dobre rezultate bez kvalitetne saradnje sa porodicom. Osnovna pretpostavka uspješnog razvoja djeteta u vrtiću je usklađenost djelovanja porodice i ustanove a stepen saradnje zavisi od kvaliteta odnosa koji je uspostavljen između roditelja i vaspitnog osoblja. Pokretač dobrog i kvalitetnog odnosa i saradnje jeste motivacija kod oba činioca. Kod roditelja osnovni pokretač motivacije jeste njihova unutrašnja potreba da prate i saznaju šta se događa sa njihovim djetetom dok je u vrtiću. S druge strane,povjerenje roditelja,njegova zainteresovanost za ono sto se dešava u vrtiću i njegova podrška u realizaciji zadataka bitan su motivacioni faktor u radu vaspitača. Obostrana motivacija je pokretač saradnje,a kvalitet uspješnost saradnje postižu se osmišljavanjem i planiranjem sadržaja i unaprijed predviđenim nivoima saradnje. predviđeno je obavezno učešće roditelja, ne kao kritičari, već kao partneri u procesu rada uz dogovor sa vaspitačem.

**Saradnja porodice i vrtića mora da se odvija:**

-kroz neprestalno kruženje informacija-ovaj nivo saradnje podrazumjeva svakodnevno ili povremeno informisanje roditelja o pitanjima vezanim za život i rad vrtića,odnosno porodice.

Organizacija života u vrtiću-porodici,uslovi života, ritam hranjenja, program njege i vaspitno-obrazovnog rada.

-kroz savetovanja uz pomoć novih saznanja –ovaj nivo saradnje odnosi se na informisanje i upoznavanje savremenih saznanja iz oblasti psihologije,pedagogije i medicine.

-kroz zajednicko učešće roditelja i vaspitnog osoblja u životu djece u vrtiću i porodici ovaj nivo saradnje predviđa zajednicko angažovanje i učešće roditelja i vaspitača u ostvarivanju vaspitno-obrazovnog rada i obezbeđivanju optimalnih uslova za život i razvoj djeteta.

-kroz učešće roditelja u realizaciji nastupa internog i javnog karaktera.

-ove godine će se organizovati aktivnosti u vezi Tranzicionog plana i programa za djecu pred polazak u školu gdje učešće roditelja ima značajnu ulogu.

-planirane su i brojne manifestacije na kojima će roditelji uzeti učešće: Maskenbal, Mala biciklijada, Vrtić na otvorenom, kreativne radionice za bake i djedove, Ispraćaj predškolaca.

SWOT ANALIZA

|  |  |
| --- | --- |
| Naše prednosti (Strengths) | Naše slabosti (Weaknesses) |
| * Želja za daljim ulaganjima u Ustanovu a sve u cilju dobrobiti djece. * Nastavni kadar je stručan i teži ka daljim usavršavanjima. * Kvalitetna saradnja sa roditeljima i Savjetom roditelja. * Stručni kadar-pedagog. * Dobra saradnja sa Lokalnom zajednicom ,međunarodnim organizacijama, i ostalim institucijama kao i nevladinim sektorom * Saradnja zaposlenih se odvija u prijatnoj atmosferi, pozitivnim međuljudskim odnosima, asertivna komunikacija, visok stepen empatije, podjele odgovornosti i uloga, procedura i pravila koja definišu način rada. | * Mali broj djece koja pohađaju Ustanovu. * Dotrajala krovna konstrukcija. * Nebezbjedne i i estetski neprikladne terase. * Mali broj vaspitača u odnosu na broj vaspitnih grupa. * Nedostatak sportskih sprava i rekvizita u vrtiću. * Nedostatak didaktičkih sredstava i materijala. * Nezaštićeni radijatori u određenim radim sobama * Povećavati primjenu znanja u vaspitno-obrazovnom radu stečenog stručnim usavršavanjem zaposlenih. |
| Mogućnosti u okruženju (Opportunities) | Prepreke u okruženju (Threats) |
| * Opština Mojkovac * Ministarstvo prosvjete * Zavod za školstvo * Filozofski fakultet Nikšić * Centar za socijalni rad * Dom zdravlja * Privatna preduzeća * JU OŠ “Aleksa Đilas Bećo” * NVO sektor * Apliciranje donatorima za realizaciju projekata Ustanove | * Loša finansijska situacija u Ustanovi izazvana neredovnim uplatama roditelja za boravak djece. * Poslednjih godinu dana veliku prepreku i poremećaj redovnih aktivnosti pričinila nam je pojava pandemije COVID19. |

# МONITORING RAZVOJNOG PLANA USTANOVE

|  |  |  |  |
| --- | --- | --- | --- |
| Prioritetne oblasti | Način i vrijeme praćenja | Odgovorno lice | Koga treba informisati |
| Podrška koju ustanova pruža djeci | Izvještaji od 2021.-2025.godine  Broj djece i roditelja | Direktorica  Pedagoškinja  Vaspitači  Medicinska sestra | Upravu Ustanove |
| Kvalitet prostornih i bezbjednosnih uslova rada ustanove | Izvještaji godišnji.  Proširen i adaptiran prostor za boravak djece od 12 do 24 mjesecia; | Direktorica  Vaspitači  Medicinska sestra | Ministarstvo prosvjete  Uprava Ustanove |

# SAMOEVALUACIJA RAZVOJNOG PLANA USTANOVE

Cilj praćenja i vrednovanja plana je podizanje kvaliteta rada u vaspitno – obrazovnoj ustanovi koja se ogleda u brizi za kontinuirano podsticanje rasta i razvoja svakog pojedinog djeteta te u kvaliteta partnerskih odnosa između roditelja, vrtića i svih njegovih radnika te društvene sredine.

Praćenje, vrjednovanje i unaprjeđivanje plana vršit će se uključivanjem svih učesnika vaspitno - obrazovnog procesa (vaspitač i stručni saradnik, djeca, roditelji). Tako ćemo provoditi refleksivne susrete vaspitača, stručnih suradnika i uprave na nivou Ustanove, po vaspitnim grupama s ciljem zajedničke refleksije na postavljene i ostvarene zadatke i postavljanja smjernica za dalji rad. Vaspitači će svakodnevno voditi zapažanja i valorizaciju vaspitno – obrazovnog rada u svojim vaspitnim grupama. Stručni saradnik će učestvovatii u neposrednom vaspitno-obrazovnom radu (neposredno praćenje ostvarivanja ciljeva i zadtaka, analiza plana rada, realizacije i samoevaluacije na nivou grupa, individualne konsultacije usmjerene na procjenu i samoprocjenu, te zajednička planiranja i pomoć u osmišljavanju i sprovođenja aktivnosti po vaspitnim grupama i na nivou Ustanove). Kao izvor informacija za vrednovanje kvaliteta boravka djece u Ustanovi koristit ćemo povratne informacije od roditelja putem individualnih razgovora, roditeljskih sastanaka, radionica te anketnih upitnika s ciljem prikupljanje prijedloga i sugestija za unapređenje kvalitete rada. Na kraju pedagoške godine vaspitači će izraditi godišnja izvještaje o radu vaspitnih, a stručni suradnik i direktor godišnje izvještaje o radu i poslovanju Ustanove.

**ZAKLJUČAK**

U ovom uzrastu djeca su aktivna i željna (sa) znanja.Ona imaju potrebu da razumiju sebe i svijet koji ih okružuje.Ona su prirodno radoznala i vole da istražuju, otkrivaju i budu kreativna.

Djeca osjećaju čuđenje i divljenje i uživaju u pričama ,rimama i muzici, kao i u fizičkom aspektu igre i fizičkom osamostaljivanju. Djeca tada razvijaju samopouzdanje, samopoštovanje i samokontrolu i uživaju u igri koja zahtijeva saradnju sa drugom djecom i odraslima kao i u samostalnoj igri.

Dobro predškolsko vaspitanje i obrazovanje djece ranog i predškolskog uzrasta treba i mora da njeguje ovakav razvoj.Ovo su godine kada se postavljaju temelji učenja i tokom kojih djeca razvijaju dobre dispozicije za učenje.Vrtić mora da bude prijatno mjesto, u kome djeca uživaju i osjećaju se bezbjedno da istražuju i rade nove stvari uz podršku odraslih koje poznaju i uz koje se osjećaju sigurno.

Predškolski vaspitno obrazovni program uz ostale forme ( Razvojni program,Godišnji program rada, Plan rada za PRNV-a , Akcioni plan, Plan rada za inkluziju) sa svojim smjernicama pružaju neophodnu podršku vaspitno obrazovnom radu i djelovanju na nivou cjelokupne ustanove. Programi moraju biti smješteni u realne kontekste polazeći od konkretne djece, uz pomoć samoevaluacije i evaluacije obezbjeđivati dinamičnost i razvojnost vaspitno obrazovnog procesa.

Zato ćemo i dalje uz pomoć Lokalne zajednice, Ministarstva prosvjete ,Zavoda za školstvo, Upravnog odbora, Savjeta roditelja, stvarati sredinu u kojoj će djeca napredovati u svim aspektima razvoja.

**Razvojni plan Ustanove uradila je**

Vukica Bulatović, specilista predškolskog vaspitanja i obrazovanja, vršilac dužnosti direktorica JPU,,Jevrosima Jevra Rabrenović“ Mojkovac.

**LITERATURA:**

1. Izvještaj o utvrđivanju kvaliteta vaspitno-obrazovnog rada- JPU,,Jevrosima Jevra Rabrenović” Mojkovac od 15.01.2019. godine - Zavod za školstvo Crna Gora, Sektor za nastavu, Odsjek za utvrđivanje kvaliteta vaspitno-obrazovnog rada
2. Strategija ranog i predškolskog vaspitanja i obrazovanja u Crnoj Gori ( 2016-2020) -UNICEF Crna Gora i Ministarstvo prosvjete Crne Gore
3. Prica I., Čolić L. i Baronijan H. (2014): Studija o ulaganju u rano obrazovanje djece u Crnoj Gori- UNICEF, Ipsos
4. Vaspitanje i obrazovanje ,časopis za pedagošku teoriju i praksu
5. M.Timotijević , (2010) Indikatori uspješnosti u rukovođenju obrazovnom ustanovom